תקנות מס הכנסה (יועצי מס) (סדרי דין בפני ועדת ערר)

{{ח:התחלה}}
{{ח:כותרת|תקנות מס הכנסה (יועצי מס) (סדרי דין בפני ועדת ערר), תשכ״ט–1969}}
{{ח:קטע3||תקנות סדרי דין בפני ועדת ערר ליועצי מס}}

{{ח:פתיח-התחלה}}
{{ח:תיבה|ק״ת תשכ״ט, 1766|תקנות מס הכנסה (יועצי מס) (סדרי דין בפני ועדת ערר)|https://olaw.org.il/takanot/takanot-2416.pdf}}, {{ח:תיבה|1966|ת״ט|https://olaw.org.il/takanot/takanot-2429.pdf}}; {{ח:תיבה|תשל״ז, 402|תיקון|https://olaw.org.il/takanot/takanot-3622.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 236ז|סעיף 236ז׳}} {{ח:חיצוני|פקודת מס הכנסה|לפקודת מס הכנסה}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה, ”ערר“ – ערר המוגש לפי {{ח:חיצוני|פקודת מס הכנסה#סעיף 236ז|סעיף 236ז לפקודה}}.

{{ח:סעיף|2|תוכן הערר}}
{{ח:תת|(א)}} בערר יפורטו –
{{ח:תתת|(1)}} שמו ומענו של העורר ומען להמצאת מסמכים;
{{ח:תתת|(2)}} התאריך שבו נמסרה לו ההחלטה שעליה מוגש ערר;
{{ח:תתת|(3)}} העובדות שעליהן מסתמך העורר;
{{ח:תתת|(4)}} הנימוקים שעליהם מבוסס הערר;
{{ח:תתת|(5)}} הסעד המבוקש.
{{ח:תת|(ב)}} כתב ערר ייחתם ביד העורר או בא־כוחו.

{{ח:סעיף|3|אגרה|תיקון: תשל״ז}}
{{ח:ת}} עם הגשת הערר ישלם העורר אגרה בסכום הנקוב {{ח:חיצוני|תקנות בית משפט (אגרות)#תוספת|בחלק ב.א. (1) לתוספת הראשונה לתקנות בית משפט (אגרות), תשל״ו–1976}}.

{{ח:סעיף|4|צירופים}}
{{ח:ת}} לכתב ערר יצורפו –
{{ח:תת|(1)}} תצהיר כמשמעותו {{ח:חיצוני|תקנות סדר הדין האזרחי|בתקנות סדר הדין האזרחי, תשכ״ג–1963}}, לאימות העובדות שפורטו בכתב הערר;
{{ח:תת|(2)}} העתק ההחלטה שעליה מוגש ערר;
{{ח:תת|(3)}} העתק מכל מסמך שעליו מסתמך העורר בערר.

{{ח:סעיף|5|המשיב}}
{{ח:ת}} נציב מס הכנסה יהיה המשיב.

{{ח:סעיף|6|מספר עתקים}}
{{ח:ת}} הערר על נספחיו יוגש בחמישה עתקים למזכירות בית משפט השלום, ירושלים; אחד מהם יומצא למשיב.

{{ח:סעיף|7|המצאת מסמכים}}
{{ח:ת}} המצאת מסמכים על ידי בעלי הדין לועדה ולהיפך, ובין בעלי הדין לבין עצמם, תהיה במסירה אישית או במשלוח בדואר רשום.

{{ח:סעיף|8|מועד השמיעה}}
{{ח:ת}} יושב ראש הועדה יקבע מועד לשמיעת הערר ויודיע על כך בכתב לעורר ולמשיב לפחות חמישה עשר יום לפני המועד שנקבע.

{{ח:סעיף|9|מחיקת הערר}}
{{ח:ת}} ערר שלא נתקיימו בו הוראות {{ח:פנימי|סעיף 2|תקנות 2 עד 4}} רשאי יושב ראש הועדה להורות על מחיקתו.

{{ח:סעיף|10|דחיית השמיעה}}
{{ח:ת}} הועדה רשאית לדחות את שמיעת הערר, או המשך הדיון בו, לכל תאריך שייראה לה.

{{ח:סעיף|11|חקירת מצהיר}}
{{ח:תת|(א)}} בעל דין הרוצה לחקור חקירה שכנגד אדם שמסר תצהיר לאימות העובדות שעליהן מסתמך בעל דין אחר, יודיע על כך בכתב ליושב ראש הועדה ולאותו בעל דין לפחות שבעה ימים לפני המועד שנקבע לשמיעת הערר.
{{ח:תת|(ב)}} בעל דין שנמסרה לו הודעה כאמור, יביא לפני הועדה במועד שנקבע לשמיעת הערר את האדם שנדרש לחקירה שכנגד.
{{ח:תת|(ג)}} לא הביא בעל הדין את האדם לחקירה שכנגד או סירב האדם שהובא, ללא סיבה סבירה, להשיב על שאלות שנשאל בחקירה שכנגד, לא ישמש תצהירו ראיה אלא אם ראתה הועדה שקבלת התצהיר דרושה מטעמים שיירשמו.

{{ח:סעיף|12|סדר הדיון}}
{{ח:תת|(א)}} הועדה תשמע תחילה את טענות העורר ואחרי כן את טענות המשיב; לאחר מכן יסכם העורר את טענותיו והמשיב יסכם אחרון.
{{ח:תת|(ב)}} הועדה רשאית, ככל שהדבר ייראה לה, להתיר לעורר להשיב לטענות המשיב.

{{ח:סעיף|13|אי התייצבות}}
{{ח:ת}} בעלי דין שהוזמנו כדין ולא התייצבו לפני הועדה במועד שנקבע לשמיעת הערר או במועד שנדחה לפי {{ח:פנימי|סעיף 10|תקנה 10}}, יחולו הוראות אלה:
{{ח:תת|(1)}} התייצב העורר ולא התייצב המשיב, רשאית הועדה לדחות את שמיעת הערר או לשמוע את העורר שלא בפני המשיב;
{{ח:תת|(2)}} לא התייצב העורר או לא התייצבו שניהם, רשאית הועדה לדחות מועד שמיעת הערר או למחוק את הערר; עורר שנמחק עררו רשאי לחזור ולהגיש ערר באותו ענין תוך שלושים יום מן התאריך שהודע לו על המחיקה.

{{ח:סעיף|14|החלטה על יסוד חומר בכתב}}
{{ח:ת}} ויתרו העורר והמשיב על השמעת טענותיהם לפני הועדה, רשאית הועדה לתת את החלטתה על יסוד החומר בכתב שהובא בפניה.

{{ח:סעיף|15|נימוקים נוספים}}
{{ח:ת}} לא תיזקק הועדה לכל נימוק שלא הוזכר בערר, אלא אם ראתה ששמיעת הנימוק הנוסף דרושה מטעמים שיירשמו.

{{ח:סעיף|16|פרטים נוספים}}
{{ח:תת|(א)}} הועדה רשאית, בכל שלב, לדרוש מהעורר מסירת פרטים נוספים ומפורשים יותר לעובדות או לנימוקים שפורשו בערר או לנימוקים הנוספים לפי {{ח:פנימי|סעיף 15|תקנה 15}}.
{{ח:תת|(ב)}} דרשה הועדה מסירת פרטים נוספים, יחולו הוראות {{ח:פנימי|סעיף 6|תקנות 6}} {{ח:פנימי|סעיף 7|ו־7}} בשינויים המחוייבים לפי הענין, אם לא הורתה הועדה הוראה אחרת.

{{ח:סעיף|17|שינוי בהרכב}}
{{ח:ת}} נבצר מחבר הועדה להמשיך בשמיעת הערר, רשאית הועדה להמשיך בהרכב אחר מן השלב שאליו הגיע הדיון, ורואים את הדיון שקויים בהרכב הקודם כאילו היה בהרכב החדש.

{{ח:סעיף|18|החזרת אגרה}}
{{ח:ת}} הגיש העורר לפני הישיבה הראשונה בקשה לבטל את הערר, יימחק הערר ולעורר תוחזר מחצית האגרה ששולמה.

{{ח:סעיף|19|החלטה}}
{{ח:תת|(א)}} החלטת הועדה תינתן בהקדם ככל האפשר לפי הנסיבות, לאחר שסיימו בעלי הדין את סיכומיהם, תיערך בכתב ותיחתם בידי היושב ראש ושני החברים.
{{ח:תת|(ב)}} העתק ההחלטה, מאושר ביד יושב ראש הועדה, יימסר לעורר ולמשיב.

{{ח:סעיף|20|הוצאות ערר}}
{{ח:ת}} ועדת הערר רשאית לפסוק, לפי ראות עיניה, אם לחייב בעל דין בהוצאות הערר, לרבות שכר טרחת עורך דין.

{{ח:סעיף|21|שכר חברי הועדה|תיקון: תשל״ז}}
{{ח:ת}} בעד כל אחת מישיבותיה של הועדה ישולם לחברי הועדה, למעט היושב ראש, שכר של 80 לירות והוצאות סבירות.

{{ח:סעיף|22|השם}}
{{ח:ת}} לתקנות אלה ייקרא ”תקנות מס הכנסה (יועצי מס) (סדרי דין בפני ועדת ערר), תשכ״ט–1969“.

{{ח:חתימות|ח׳ בתמוז תשכ״ט (24 ביוני 1969)}}
* '''יעקב ש׳ שפירא'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]